ПРОТОКОЛ № 26
от заседанието на Комисия по правни и институционални въпроси към Пленума на Висшия съдебен съвет, 
проведено на 31 юли 2017 г.

Днес, 31 юли 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА 
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна Христина Тодорова – директор на дирекция „Международна дейност“ и Кремена  Капралова - гл. експерт - връзки с обществеността в дирекция „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

-  Писма от административни ръководители на органи на съдебната власт относно провеждането на „Ден на отворените врати“ през 2017 г.
- Доклад на Димитър Узунов от участие в дискусията за обсъждане на доклада за изпълнение на препоръките към България от Четвъртия кръг на оценка на Групата държави срещу корупцията (GRECO), проведена на 22 юни 2017 г., в гр. Страсбург, Франция
	- Обсъждане на постъпилите предложения по Правилника за администрацията в съдилищата
	- Проект на Наредбата за съдебните заседатели 
	- Обобщен годишен доклад за дейността на Висшия съдебен съвет и за дейността на Инспектората към Висшия съдебен съвет за 2016 г.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Доклад на Групата държави срещу корупцията (GRECO) за изпълнение на препоръките към Българин от Четвъртия кръг на оценка (превенция на корупцията по отношение на народните представители, съдиите и прокурорите), предоставен от Министерство на правосъдието

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС ДА ПРИЕМЕ ЗА ЗАПОЗНАВАНЕ предоставения доклад за изпълнение на препоръките от Четвъртия кръг на оценка  (превенция на корупцията на народни представители, съдии и прокурори).
1.2.	ИЗПРАЩА доклада на всички постоянни комисии на ВСС за запознаване и с оглед своевременно подготвяне и предоставяне на информация за предприети действия от тяхна компетентност съгласно заключителния параграф 108 от доклада.
1.3.	.	Постоянните комисии към Пленума, Съдийската и Прокурорската колегии чрез съответните дирекции  от АВСС да изпратят информацията по т. 1.2 на дирекция „Международна дейност“ за обобщаване и изпращане на Министерството на правосъдието.

2. ОТНОСНО:  Доклад от Деница Вълкова, председател на Апелативен съд – Бургас, за участие в курс за обучение на тема „Съдебни технологии от край до край“, в периода 8-16 юли 2017 г. в Сингапур

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ доклада от Деница Вълкова, председател на Апелативен съд – Бургас, за участие в курс за обучение на тема „Съдебни технологии от край до край“, в периода 8-16 юли 2017 г. в Сингапур.
2.2.	ПРЕДЛАГА НА ПЛЕНУМА НА ВСС ДА ВЪЗЛОЖИ на Дирекция „Информационни технологии и съдебна статистика“ на АВСС да публикува доклада по т. 1 на Интернет страницата на ВСС в раздел „Международна дейност / Доклади анализи и решения / Доклади от международни срещи. 
2.3.	ВНАСЯ материалите за разглеждане в следващото редовно заседание на Пленума на ВСС.

ДОПЪЛНИТЕЛНИ ТОЧКИ:

8. ОТНОСНО: Доклад на Димитър Узунов от участие в дискусията за обсъждане на доклада за изпълнение на препоръките към България от Четвъртия кръг на оценка на Групата държави срещу корупцията (GRECO), проведена на 22 юни 2017 г., в гр. Страсбург, Франция

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ПРЕДЛАГА НА ПЛЕНУМА НА ВСС ДА ПРИЕМЕ ЗА ЗАПОЗНАВАНЕ предоставения доклад за изпълнение на препоръките от Четвъртия кръг на оценка  (превенция на корупцията на народни представители, съдии и прокурори).

директор на д-я „Международна дейност“:
							Хр. Тодорова

II. ПУБЛИЧНА КОМУНИКАЦИЯ:

ДОПЪЛНИТЕЛНИ ТОЧКИ:

7. ОТНОСНО: Писма от административни ръководители на органи на съдебната власт относно провеждането на „Ден на отворените врати“ през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРИЕМА ЗА СВЕДЕНИЕ писма от административните ръководители на Районен съд – Павликени, относно проведен „Ден на отворените врати“.
7.2.  ВЪЗЛАГА на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

гл. експерт - връзки с обществеността в д-я „Публична комуникация и протокол“
                                                                        К. Капралова 

III. ПРАВНИ ВЪПРОСИ:

3. ОТНОСНО: 	Решение по т.8 от протокол №36 от 28.06.2017 г. от заседанието на Комисия „Управление на собствеността“ към Пленума на Висшия съдебен съвет

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

       3.1. ПРИЕМА за законосъобразно Висшият съдебен съвет да заплати пазарната цена в размер на 7 400 лв. с вкл. ДДС, представляваща стойността на поземлен имот с идентификатор 31111.35.110 по КККР на гр. Златоград, с площ 119 кв.м., собственост на „Съни Маркет“ ЕООД, който се предава към УПИ XXV III-Районен съд, кв. 73 по ПУП на гр. Златоград, като стане страна по тристранен договор за покупко-продажба между „Съни Маркет“ ЕООД и областния управител на област Смолян.
3.2. ИЗПРАЩА решението по т.3.1., ведно с преписката на Комисия „Бюджет и финанси“ и на Комисия „Управление на собствеността“.

4. ОТНОСНО: 	Писмо от Българска народна банка относно заплащането на такси при извършване на справки в Регистъра на банковите сметки и сейфове

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Разходите свързани с получаването на информация от Регистъра на банковите сметки и сейфове, извършени от държавните съдебни изпълнители не попадат в обсега на договора, сключен между Българска народна банка и Министерство на финансите.

5. ОТНОСНО: Съобщение от Софийски районен съд по гражданско дело №21291 по описа на СРС за 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ВЪЗЛАГА на дирекция „Правна“ да даде становище относно евентуалната основателност на исковата молба и възможност за спогодба. 

6. ОТНОСНО: 	Отворено писмо на Българските социалдемократи

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ПРИЕМА ЗА СВЕДЕНИЕ отвореното писмо на Българските социалдемократи.

ДОПЪЛНИТЕЛНИ ТОЧКИ:

9. ОТНОСНО: Обсъждане на постъпилите предложения по Правилника за администрацията в съдилищата

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	9.1. ВНАСЯ проекта на Правилник за администрацията в съдилищата, заедно с доклада към него и предварителната оценка на въздействието за обсъждане и приемане в заседание на Пленума на Висшия съдебен съвет, насрочено за 03.08.2017 г.

10. ОТНОСНО: Проект на Наредбата за съдебните заседатели 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	10.1. На основание чл. 26, ал. 3 от Закона за нормативните актове проектът на Наредбата за съдебните заседатели, да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка на въздействието по чл. 20 от с.з.
10.2. Срокът за предложения и становища по проектът на Наредбата за съдебните заседатели, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
10.3. Изпраща проекта на дирекция „Бюджет и финанси“ за финансова обосновка.
10.4. Да се изпрати съобщение до всички административни ръководители на районните и окръжните съдилища, на Софийски градски съд, на Специализирания наказателен съд и на Военния апелативен съд за публикувания проект на Наредбата  в раздел „Обществени консултации“ на интернет страницата на Висшия съдебен съвет.

11. ОТНОСНО: Обобщен годишен доклад за дейността на Висшия съдебен съвет и за дейността на Инспектората към Висшия съдебен съвет за 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Предлага на пленума на Висшия съдебен съвет да ПРИЕМЕ годишния доклад за дейността на Висшия съдебен съвет за 2016 г. и годишния доклад за дейността на Инспектората към Висшия съдебен съвет за 2016 г.
11.2. Предлага на пленума на Висшия съдебен съвет на основание чл. 30, ал. 2 , т. 11 от ЗСВ, да ВНЕСЕ в Народното събрание годишния доклад за дейността на Висшия съдебен съвет за 2016 г. и годишния доклад за дейността на Инспектората към Висшия съдебен съвет за 2016 г 
11.3. Внася предложението за разглеждане в заседание на Пленума на Висшия съдебен съвет, насрочено за 03.08.2017 г.

    ПРЕДСЕДАТЕЛ
                                                                    НА КОМИСИЯТА:	/п/	     
    ЮЛИАНА КОЛЕВА